b'\n_START_ARTICLE_\nIvan Hirkan\n_START_PARAGRAPH_\nIvan Hirkan (? - 104. pr. Kr.) bio je hasmonejski vladar Judeje od 134. pr. Kr. do 104. pr. Kr. Na vlast je do\xc5\xa1ao nakon \xc5\xa1to su njegov otac Simon Makabejac i dva brata na jednom banketu ubijeni od strane Ptolemeja, sina Abubovog. Ivan je nakon toga preuzeo vlast kao knez Judeje i prvosve\xc4\x87enik Izraela_NEWLINE_Odr\xc5\xbeavao je dobre odnose s Rimom, a uzev\xc5\xa1i gr\xc4\x8dko ime Hirkan (Hyrcanus) djelomi\xc4\x8dno je raskrstio s anti-helenisti\xc4\x8dkom politikom svojih makabejskih prethodnika. Pod njegovom vla\xc5\xa1\xc4\x87u se Judeja pro\xc5\xa1irila na podru\xc4\x8dja Samarije i Idumeje koje je prisilno preobratio na judaizam. Naslijedio ga je sin Aristobul.'